CELEX: 22005D0141(01)
Language: et
Date: 2005-12-02 00:00:00
Title: EMP ühiskomitee otsus nr 141/2005,  2. detsember 2005 , millega muudetakse EMP lepingu I lisa (veterinaar- ja fütosanitaarküsimused)

23.2.2006   
            
            
               ET
            
            
               Euroopa Liidu Teataja
            
            
               L 53/36
            
         
      EMP ÜHISKOMITEE OTSUS
   
   nr 141/2005,
   2. detsember 2005,
   millega muudetakse EMP lepingu I lisa (veterinaar- ja fütosanitaarküsimused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu I lisa on muudetud EMP ühiskomitee otsusega nr 110/2005 (1).
            
         
               (2)
            
            
               Komisjoni 2. märtsi 2005. aasta otsus 2005/200/EÜ, millega lubatakse Eestil, Lätil, Leedul ja Maltal võtta vastu rangemad nõuded tuulekaera (Avena fatua) esinemise suhtes teraviljaseemnes, (2) tuleb inkorporeerida lepingusse.
            
         
               (3)
            
            
               Komisjoni 15. aprilli 2005. aasta otsus 2005/310/EÜ, millega nähakse ette liigi Glycine max teatava seemne ajutine turustamine, mis ei vasta nõukogu direktiivi 2002/57/EÜ nõuetele, (3) tuleb inkorporeerida lepingusse.
            
         
               (4)
            
            
               Komisjoni 8. märtsi 2005. aasta otsus 2005/325/EÜ Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Malta Vabariigi ja Poola Vabariigi vabastamise kohta kohustusest kohaldada teatavate liikide suhtes nõukogu direktiive 66/401/EMÜ, 66/402/EMÜ, 68/193/EMÜ, 1999/105/EÜ ja 2002/57/EÜ, mis käsitlevad vastavalt söödakultuuride seemne, teraviljaseemne, viinamarjade vegetatiivse paljundusmaterjali, metsapaljundusmaterjali ning õli- ja kiudtaimede seemne turustamist, (4) tuleb inkorporeerida lepingusse,
            
         ON TEINUD JÄRGMISE OTSUSE:
   Artikkel 1
   Lepingu I lisa III peatüki 2. osa muudetakse järgmiselt:
   
               1.
            
            
               Punkti 40 (komisjoni otsus 2005/114/EÜ) järele lisatakse järgmine punkt:
               
                           “41.
                        
                        
                           
                              32005 D 0310: komisjoni otsus 2005/310/EÜ, 15. aprill 2005, millega sätestatakse liigi Glycine max teatava seemne ajutine turustamine, mis ei vasta nõukogu direktiivi 2002/57/EÜ nõuetele (ELT L 99, 19.4.2005, lk 13).”
                        
                     
         
               2.
            
            
               Pealkirja “ÕIGUSAKTID, MIDA EFTA RIIGID JA EFTA JÄRELEVALVEAMET IGATI ARVESSE VÕTAVAD” all lisatakse punkti 73 (komisjoni otsus 1999/416/EÜ) järele järgmised punktid:
               
                           “74.
                        
                        
                           
                              32005 D 0200: komisjoni otsus 2005/200/EÜ, 2. märts 2005, millega lubatakse Eestil, Lätil, Leedul ja Maltal võtta vastu rangemad nõuded tuulekaera (Avena fatua) esinemise suhtes teraviljaseemnes (ELT L 70, 16.3.2005, lk 19).
                        
                     
                           75.
                        
                        
                           
                              32005 D 0325: komisjoni otsus 2005/325/EÜ, 8. märts 2005, Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Malta Vabariigi ja Poola Vabariigi vabastamise kohta kohustusest kohaldada teatavate liikide suhtes nõukogu direktiive 66/401/EMÜ, 66/402/EMÜ, 68/193/EMÜ, 1999/105/EÜ ja 2002/57/EÜ, mis käsitlevad vastavalt söödakultuuride seemne, teraviljaseemne, viinamarjade vegetatiivse paljundusmaterjali, metsapaljundusmaterjali ning õli- ja kiudtaimede seemne turustamist (ELT L 109, 29.4.2005, lk 1).
                           Käesolevas lepingus loetakse selle otsuse sätteid järgmises kohanduses:
                           viiteid muudele kõnealuses otsuses nimetatud õigusaktidele loetakse asjakohaseks vastavalt sellele, millises ulatuses ja millises vormis on need õigusaktid inkorporeeritud lepingusse.”
                        
                     
         Artikkel 2
   Otsuste 2005/200/EÜ, 2005/310/EÜ ja 2005/325/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 3. detsembril 2005. aastal, tingimusel et kõik lepingu artikli 103 lõikele 1 vastavad teated on edastatud EMP ühiskomiteele (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 2. detsember 2005
      
         
            EMP ühiskomitee nimel
         
         
            eesistuja
         
         Tema Kõrgus Liechtensteini prints NIKOLAUS
         
      
   
   
      (1)  ELT L 339, 22.12.2005, lk 6.
   
      (2)  ELT L 70, 16.3.2005, lk 19.
   
      (3)  ELT L 99, 19.4.2005, lk 13.
   
      (4)  ELT L 109, 29.4.2005, lk 1.
   
      (5)  Põhiseadusest tulenevaid nõudeid ei ole esitatud.